laion/Wikipedia-Exotic huggingface dataset:
ইলিয়ট মথুরা

ইলিয়ট মথুরা বা ইলিয়টের মথুরা (Syrmaticus ellioti) দক্ষিণ-পূর্ব চীনের একটি বৃহৎ মথুরা প্রজাতি। পুরুষ মথুরা ৮০ সেমি (৩১ ইঞ্চি) পর্যন্ত দীর্ঘ হয়; এদের গলার রঙ কালো, বুকের উপরের অংশ বাদামী, পেট সাদা হয়ে থাকে। স্ত্রী মথুরা ৫০ সেমি (২০ ইঞ্চি) দীর্ঘ হয়; এদের গলার রঙ কালো, পেট সাদা। ইলিয়ট মথুরা দক্ষিণ-পূর্ব চীন (কুইচৌ, হুপেই, আনহুই, শিচিয়াং, ফুচিয়েন, চিয়াংসি, হুনান, কুয়াংশি এবং কুয়াংতুং প্রদেশ)-এর স্থানীয় একটি প্রজাতি, যেখানে এরা ২০০–১,৯০০ মি (৬৬০–৬,২৩০ ফু) উচ্চতায় চিরসবুজ এবং পাহাড়ী বনাঞ্চলে বাস করে। এদের খাদ্যতালিকায় রয়েছে মূলত ফল ও ফসলাদির বীজ, পাতা এবং বিভিন্ন প্রকার বেরি। ইলিয়ট মথুরার বর্ণনা প্রথমবার দিয়েছিলেন রবার্ট সুইনহো ১৮৭২ সালে। তিনি এর নাম দিয়েছিলেন "ফ্যাসিয়ানাস এলিয়োটি" (Phasianus ellioti)। সুইনহোর দেখা পাখিটি ছিল চীন এর শিচিয়াং প্রদেশের নিংপো অঞ্চলের। BirdLife International (২০১২)। "Syrmaticus ellioti"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2012। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) no identifier "Elliot's Pheasant Syrmaticus ellioti"। Species Factsheet। BirdLife International। সেপ্টেম্বর ২৯, ২০০৭ তারিখে মূল থেকে আর্কাইভ করা। সংগ্রহের তারিখ মে ৯, ২০১২।  "Elliot's pheasant (Syrmaticus ellioti)"। ARKive। ২০১২-০৪-২৯ তারিখে মূল থেকে আর্কাইভ করা। সংগ্রহের তারিখ মে ৯, ২০১২।  "Elliot's Pheasant (Syrmaticus ellioti)"। Pheasants and Partridges (Phasianidae)। The Internet Bird Collection। ফেব্রুয়ারি ১০, ২০১২ তারিখে মূল থেকে আর্কাইভ করা। সংগ্রহের তারিখ মে ৯, ২০১২।  R. Swinhoe (১৮৭২)। "Descriptions of two new Pheasants and a new Garrulax from Ningpo, China"। Proceedings of the Zoological Society of London। 40 (1): 550–554। ডিওআই:10.1111/j.1469-7998.1872.tb07924.x।
শেখ এদেবালি

শেখ এদেবালি (তুর্কি: Şeyh Edebali; ১২০৬—১৩২৬) ছিলেন অত্যন্ত প্রভাবশালী একজন তুর্কী সুফি সাধক যিনি উসমানীয় সম্রাজ্যের বিভিন্ন নীতিমালা প্রণয়ন এবং কার্যকর করতে ভূমিকা পালন করেন। এদেবালি তার কন্যা রাবেয়া বালা হাতুনকে উসমানীয় সম্রাজ্যের প্রতিষ্ঠাতা উসমানের সাথে বিবাহ দেন।। তিনি একজন সাহসী যোদ্ধা ও ছিলেন। শেখ এদেবালি ছিলেন একজন তুর্কী সূফী। জন্ম ১২০৬ সালে। যিনি বালিয়াহ নামেও পরিচিত। অর্ঘুজ বংশধরদের মধ্যে তিনি ছিলেন খুব প্রভাবশালী একজন সূফী। তিনি আরবের বনু তামিম গোত্রের একটি বংশধর (আরবি: بنو تميم) এবং আল খাতার (আরবি: خاطر) বংশের লোক ছিলেন। এবং সেই যুগের মুসলিম বিশ্বের ধর্মীয় মহলে অত্যন্ত শ্রদ্ধার পাত্র ছিলেন। এদাবালি প্রায়শই তার ঘনিষ্ঠ বন্ধু ও উসমান গাজীর পিতা, আরতুগ্রুল গাজীর সাথে ইসলাম এবং আনাতোলিয়ায় মুসলমানদের পরিস্থিতি সম্পর্কে কথাবার্তা বলতেন। উসমান বেশ কয়েকবার এদাবালির ঘরে অতিথি হয়েছিলেন। এদাবালি উসমানের পরামর্শদাতা হন এবং শেষ পর্যন্ত তাকে গাজী তলোয়ার প্রদান করেন। ঐ তলোয়ারটি উসমানের তলোয়ার। যা উসমান গাজী তার প্রতিটি যুদ্ধেই ব্যবহার করতেন। উসমান গাজী বালা হাতুনকে বিয়ের আগেও প্রায় সময় এদেবালির বাড়িতে আসা যাওয়া করতেন। এবং উসমান গাজী এদেবালিকে অনেক সম্মান করতেন। একটি উল্লিখিত বিবরণে জানা যায়, ওসমান, এদাবালির দরগাতে থাকাকালীন, একটি স্বপ্ন দেখেছিলেন যে এদাবালির বুক থেকে একটি অর্ধ চাঁদ বেরিয়ে এসে তাঁর বুকে মধ্যে প্রবেশ করেছে। এই স্বপ্নটি তাকে উসমানীয় রাজ্য প্রতিষ্ঠার দিকে নিয়ে যায়। এদাবালির কন্যা রাবিয়া বালা হাতুন ১২৮৯ সালে ওসমানের সাথে বিবাহবন্ধনে আবদ্ধ হন। হে আমার পুত্র! এখন তুমি রাজা! এখন থেকে, ক্রোধ আমাদের জন্য; তোমার জন্য শান্তি! আমাদের জন্য অসন্তুষ্ট হওয়া; তোমার জন্য দয়া করা! আমাদের জন্য অভিযুক্ত করা; তোমার জন্য সহ্য করা ! আমাদের জন্য অসহায়তা এবং ত্রুটি; তোমার জন্য সহনশীলতা! আমাদের জন্য ঝগড়া; তোমার জন্য, ন্যায়বিচার! আমাদের জন্য হিংসা, গুজব, অপবাদ; তোমার জন্য, ক্ষমা! হে আমার পুত্র! এখন থেকে আমাদের ভাগ করে নেওয়া; তোমার জন্য ঐক্যবদ্ধ করা। আমাদের জন্য, অলসতা; তোমার জন্য সতর্কতা এবং উৎসাহ! হে আমার পুত্র! ধৈর্য ধর, সময়ের আগে ফুল ফোটে না। কখনই ভুলে যাবেন না: তোমার পরবর্তী বংশধর বিকাশ লাভ করবে, এবং রাষ্ট্রটিও সমৃদ্ধ হবে! হে আমার পুত্র! তোমার বোঝা ভারী, তোমার কাজ কঠিন, তোমার শক্তি একটি চুলের উপর ঝুলছে! আল্লাহ তোমার সহায়ক সহায় হোক! তার দুই ছেলে এবং দুই মেয়ে ছিলো। ছেলেরা হচ্ছেন মাহমুদ ও মেহমেদ। এবং মেয়েরা হচ্ছেন রাবেয়া বালা হাতুন তিনি ১৩২৬ সালে ১২০ বছর বয়সে তুরস্কের বেলিচিক শহরে মৃত্যুবরণ করেন। The Ottoman Empire, লিখেছেন Halil Inalcik, পৃষ্ঠা ৫৫। "Shiekh Edebali Edebali"। geni_family_tree। সংগ্রহের তারিখ ২০২০-০১-২৬।  Sakaoğlu, Necdet (২০০৮)। Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler। Oğlak Publications। পৃষ্ঠা 34। আইএসবিএন 978-9-753-29623-6। . The Last Great Muslim Empires, লিখেছেন H. J. Kissling, Bertold Spuler, N. Barbour, F. R. C. Bagley, J. S. Trimingham, H. Braun, H. Hartel, পৃষ্ঠা ২। The Origins of the Ottoman Empire, লিখেছেন Mehmet Fuat Köprülü, Gary Leiser, পৃষ্ঠা ৬।
আবুল কাশেম (টাঙ্গাইলের রাজনীতিবিদ)

আবুল কাশেম (আনু. ১৯৪২ - ১৬ মার্চ ২০২৪) ছিলেন বাংলাদেশের একজন রাজনীতিবিদ ও ব্যবসায়ী। তিনি টাঙ্গাইল-৫ আসনের সংসদ সদস্য ছিলেন। আবুল কাশেম আনু. ১৯৪২ সালে টাঙ্গাইলের দেলদুয়ারের দেউলী ইউনিয়নের আলালপুর গ্রামে জন্মগ্রহণ করেন। বিবাহিত জীবনে তার চার ছেলে। আবুল কাশেম ম্যাক গ্রুপের চেয়ারম্যান ছিলেন। আবুল কাশেম জাতীয় পার্টির প্রেসিডিয়াম সদস্য ছিলেন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে টাঙ্গাইল-৫ আসন থেকে নির্বাচনে অংশ নিয়ে পরাজিত হন। ২০০১ সালের অষ্টম জাতীয় সংসদ নির্বাচনেও তিনি জাতীয় পার্টির হয়ে ইসলামী জাতীয় ঐক্য ফ্রন্টের প্রার্থী হিসেবে লাঙ্গল প্রতীকে টাঙ্গাইল-৫ আসন থেকে নির্বাচনে অংশ নিয়ে পরাজিত হন। তিনি ২০০৮ সালের নবম জাতীয় সংসদ নির্বাচনে মহাজোটের প্রার্থী হিসেবে টাঙ্গাইল-৫ আসন থেকে সংসদ সদস্য নির্বাচিত হন। টেলিফোন বিল খেলাফির অভিযোগে ১৫ ডিসেম্বর ২০০৯ সালে হাইকোর্ট তার সংসদ সদস্য পদ অবৈধ ও বাতিল ঘোষণা করে রায় দেন। আবুল কাশেম সুপ্রিম কোর্টে আপিল করেন। ১৪ ফেব্রুয়ারি ২০১২ সালে হাইকোর্টের রায় বহাল রোখেন সুপ্রিম কোর্টের আপিল বিভাগ। ফলে আবুল কাশেমের সংসদ সদস্য পদ বাতিল হয়ে যায়। ২০২৪ সালের দ্বাদশ জাতীয় সংসদ নির্বাচনে টাঙ্গাইল-৬ আসনে জাতীয় পার্টি থেকে দলীয় প্রতীক নিয়ে নির্বাচনে অংশ নিয়ে তিনি আহসানুল ইসলাম টিটুর কাছে হেরে যান। আবুল কাশেম ১৬ মার্চ ২০২৪ সালে টাঙ্গাইলে মৃত্যুবরণ করেন। যুগান্তর প্রতিবেদন (১৫ মার্চ ২০২৪)। "জাতীয় পার্টির প্রেসিডিয়াম সদস্য আবুল কাশেম আর নেই"। দৈনিক যুগান্তর। সংগ্রহের তারিখ ১৬ মার্চ ২০২৪।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।  "Electoral Area Result Statistics"। Amarmp (ইংরেজি ভাষায়)। সংগ্রহের তারিখ ৫ নভেম্বর ২০১৯।  "সাংসদ হিসেবে মাহমুদুল হাসানের শপথ ৩০ মে"। বাংলানিউজটোয়েন্টিফোর.কম। ২৮ মে ২০১২। সংগ্রহের তারিখ ১৬ মার্চ ২০২৪।
ঢালারচর রেলওয়ে স্টেশন

ঢালারচর রেলওয়ে স্টেশন বাংলাদেশের পাবনা জেলার আমিনপুর থানার ঢালারচর ইউনিয়ন-এ অবস্থিত একটি রেলওয়ে স্টেশন। ২৬ জানুয়ারী ২০২০ তারিখে ঢালারচর রেলওয়ে স্টেশনটি থেকে ঢালারচর-রাজশাহী-ঢালারচর রুটে ঢালারচর এক্সপ্রেস ট্রেন চলাচল শুরু হওয়ার মাধ্যমে এই স্টেশনটি চালু হয় । ঢালারচর রেলওয়ে স্টেশন থেকে দুইটি ট্রেন চলাচল করে। ঢালারচর এক্সপ্রেস (ঢালারচর-রাজশাহী-ঢালারচর) ঢালারচর সাটল (ঢালারচর-ঈশ্বরদী-ঢালারচর) "ঈশ্বরদী-ঢালারচর নতুন রেলপথের উদ্বোধন কাল | সারাদেশ"। ittefaq। সংগ্রহের তারিখ ২০২০-০২-১২।  "পাবনা-রাজশাহী রেল রুটে 'ঢালারচর এক্সপ্রেস' | banglatribune.com"। Bangla Tribune। ২০২০-০২-২৬ তারিখে মূল থেকে আর্কাইভ করা। সংগ্রহের তারিখ ২০২০-০২-১২।
মার্কস মেডিকেল কলেজ

মার্কস মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১১ সালে এটি রাজধানী ঢাকার মিরপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি মার্কস গ্রুপের একটি প্রতিষ্ঠান। কলেজটিতে বিডিএস কোর্সও পড়ানো হয়। কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত। এটি প্রথম মার্কস ইএনটি ক্লিনিক হিসেবে প্রতিষ্ঠিত হয়েছিল ১৯৯৫ সালে মার্কস গ্রুপের প্রতিষ্ঠাতা চেয়ারম্যানে মাধ্যমে। চেয়ারম্যান ব্রিগেডিয়ার জেনারেল এম মাসুদুর রহমান খান দেশের বিশিষ্ট ইএনটি-হেড ও নেক সার্জন। তিনি ২০০৭ সালে একটি ডেন্টাল কলেজ প্রতিষ্ঠা করার সিদ্ধান্ত নেন এবং পরবর্তীতে ২০১১ সালে প্রতিষ্ঠিত মার্কস মেডিকেল কলেজ প্রতিষ্ঠা করেন। মার্কস ডেন্টাল কলেজ ২০১৫ সালে প্রতিষ্ঠিত হয়। মার্কস মেডিকেল কলেজ ২০১১ সালে প্রতিষ্ঠিত হয়েছিল। ৫০ জন মেডিকেল শিক্ষার্থী ভর্তির মাধ্যমে যাত্রা শুরু হয়েছিল। বর্তমানে এই প্রতি বছর ৭০ জন শিক্ষার্থীতে ভর্তি হয়। স্বাস্থ্য মন্ত্রণালয় কলেজের কার্যক্রমে সন্তুষ্ট এই বছরে আরও অতিরিক্ত ২০ টি আসন বরাদ্দ করেছে। এখন মোট ৭০ জন শিক্ষার্থী ভর্তি হয় যার মধ্যে ৪০% বিদেশী শিক্ষার্থীদের জন্য বরাদ্দ করা হয়েছে। মার্কস ডেন্টাল ইউনিটে প্রতি বছর ভর্তিচ্ছু শিক্ষার্থীর সংখ্যা ৫০ জন যার মধ্যে ৪০% বিদেশী শিক্ষার্থীদের জন্য বরাদ্দ করা হয়। মেডিকেল ও ডেন্টাল ইউনিটে স্নাতক ডিগ্রি ঢাকা বিশ্ববিদ্যালয়ের অধীনে দেওয়া হয়। কলেজটিতে ছাত্র-ছাত্রীদের থাকার জন্য হোস্টেল সুবিধা আছে। এছাড়া নিজস্ব পরিবহন ব্যবস্থাও আছে। বাংলাদেশের মেডিকেল কলেজসমূহের তালিকা। "মার্কস মেডিক্যাল কলেজ"। Daily Nayadiganta। সংগ্রহের তারিখ ২০২০-০১-২৬।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "Brief of MRMC"। Marks Medical College & Hospital and Dental Unit (ইংরেজি ভাষায়)। ২০২০-০১-২৬ তারিখে মূল থেকে আর্কাইভ করা। সংগ্রহের তারিখ ২০২০-০১-২৬।  অফিসিয়াল ওয়েবসাইট
ডায়াবেটিক এসোসিয়েশন মেডিকেল কলেজ, ফরিদপুর

ডায়াবেটিক এসোসিয়েশন মেডিকেল কলেজ হলো বাংলাদেশের একটি বেসরকারি চিকিৎসা শিক্ষা প্রতিষ্ঠান। ২০০৯ সালে এটি ফরিদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়। কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত। ডায়াবেটিক অ্যাসোসিয়েশন মেডিকেল কলেজ, ফরিদপুর ১৫ ই নভেম্বর ২০০৯-এ যাত্রা শুরু করে এবং ২০০৯-২০১০ শিক্ষাবর্ষে শিক্ষার্থী ভর্তির জন্য উন্মুক্ত হয়। ডায়াবেটিক অ্যাসোসিয়েশন মেডিকেল কলেজ, ফরিদপুর ডায়াবেটিক অ্যাসোসিয়েশন (এফডিএ) এর একটি প্রতিষ্ঠান এবং এটি পরিচালনা কমিটি দ্বারা পরিচালিত। এটি উল্লেখযোগ্য যে ফরিদপুর ডায়াবেটিক সমিতি ২০০৯ সাল থেকে বাংলাদেশ থেকে "আন্তর্জাতিক ডায়াবেটিস ফেডারেশন" এর দ্বিতীয় স্থান অধিকারী সদস্য। এই মেডিকেল কলেজটি ঢাকা বিশ্ববিদ্যালয়ের অধিভুক্ত এবং বাংলাদেশ মেডিকেল অ্যান্ড ডেন্টাল কাউন্সিল (বিএম অ্যান্ডডিসি) দ্বারা স্বীকৃত এবং স্বাস্থ্য ও পরিবার কল্যাণ মন্ত্রনালয়ের দ্বারা অনুমোদিত । কলেজটি ঢাকা বিশ্ববিদ্যালয় এবং বাংলাদেশ মেডিকেল অ্যান্ড ডেন্টাল কাউন্সিলের এমবিবিএস কোর্সের পাঠ্যক্রম অনুসরণ করেছে। বাংলাদেশ সরকার ভর্তির মানদণ্ড অনুযায়ী প্রথম বর্ষে ভর্তি করানো হয় নিয়ন্ত্রণ। ঢাকা বিশ্ববিদ্যালয় এমবিবিএস ডিগ্রীর পেশাদারী পরীক্ষা ও পুরস্কার সার্টিফিকেট প্রদান করে। ডায়াবেটিক অ্যাসোসিয়েশন মেডিকেল কলেজ হাসপাতাল (ডিএএমসিএইচ) এর সাথে পাঠদানকারী হাসপাতাল হিসাবে সংযুক্ত রয়েছে যা ১৯৮৫ সালে প্রতিষ্ঠিত একটি তৃতীয় তত্ত্বাবধায়ক হাসপাতাল এবং চিকিৎসা বিজ্ঞানের প্রায় সব বিভাগেই ক্লিনিকাল পরিষেবা সরবরাহ করে। ডায়াবেটিক অ্যাসোসিয়েশন মেডিকেল কলেজ ও হাসপাতাল ফরিদপুর শহরের প্রাণকেন্দ্রে ঝিলটুলী মোস্তজিদ বারী সড়কে ২.২১ একর জমিতে অবস্থিত এবং প্রায় আড়াই লক্ষ বর্গফুট মেঝে বিশিষ্ট এলাকায় অবস্থিত। বাংলাদেশের মেডিকেল কলেজসমূহের তালিকা। "তিন দশকের বেশি সময় ধরে সেবা দিয়ে আসছে ফরিদপুর ডায়াবেটিক হাসপাতাল"। Channel 24 (Bangla ভাষায়)। সংগ্রহের তারিখ ২০২০-০১-২৬। উদ্ধৃতি শৈলী রক্ষণাবেক্ষণ: অচেনা ভাষা (link) BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  অফিসিয়াল ওয়েবসাইট ওয়েব্যাক মেশিনে আর্কাইভকৃত ২৬ জানুয়ারি ২০২০ তারিখে
তালচের তাপবিদ্যুৎ কেন্দ্র

তালচের তাপবিদ্যুৎ কেন্দ্রটি ভারতের ওড়িশা রাজ্যের অনুগুল জেলার তালচের মহকুমায় অবস্থিত। বিদ্যুৎ কেন্দ্রটি এনটিপিসির অন্যতম কয়লাভিত্তিক কেন্দ্র। মহানদী কয়লফিল্ডস লিমিটেডের জগন্নাথ খনি থেকে বিদ্যুৎকেন্দ্রের জন্য কয়লা সরবরাহ করা হয়। কেন্দ্রটির জলের উৎস ব্রাহ্মণী নদী। এই বিদ্যুৎকেন্দ্রটি রাজ্যের প্রাচীনতম তাপবিদ্যুৎ কেন্দ্র হয়েও দেশের সেরা বিদ্যুৎ কেন্দ্রগুলির মধ্যে স্থান পেয়েছে। এটি গত ৪ বছর ধরে ধারাবাহিকভাবে এনটিপিসিতে শীর্ষস্থান অর্জন করে এবং ২০১৫-১৬ সালেও দেশের শীর্ষ বিদ্যুৎ কেন্দ্র (পিএলএফ দ্বারা) ছিল। ২৩ নভেম্বর ২০১৬ সালে, টিটিপিএস একক দিনে দেশের সমস্ত বিদ্যুৎকেন্দ্রগুলির মধ্যে সর্বাধিক বিদ্যুৎ উৎপাদন অর্জন করে, যার পরিমাণ ছিল ১০৪.১৩% পিএলএফ। ৬০ মেগাওয়াটের ৪ টি ইউনিট। ১১০ মেগাওয়াটের ২ টি ইউনিট। মোট ক্ষমতা ৪৬০ মেগাওয়াট। এই বিদ্যুৎকেন্দ্রটি ওড়িশা রাজ্য বিদ্যুৎ বোর্ডের থেকে এনটিপিসি দ্বারা ১৯৯৫ সালের ৩ জুন গৃহীত হয়। টিটিপিএস-এর সম্প্রসারণ ২০১৩ সাল আলোচনায় আসে। বিদ্যুৎ কেন্দ্রের "কর্ম জীবন" ২০০২ থেকে ২০২৩ পর্যন্ত বাড়ানোর জন্য ইতোমধ্যে একবার সংস্কার করা হয়েছে। তবে আরও সংস্কারের পরিবর্তে রাজ্য সরকার এবং এনটিপিসি ব্যবস্থাপনায় ৬৬০ মেগাওয়াটের দুটি ইউনিট স্থাপনের চেষ্টা করা হচ্ছে, যা বিদ্যুৎ কেন্দ্রে মোট ১,৩২০ মেগাওয়াট বিদ্যুৎ যুক্ত করবে। সম্প্রসারণের পরে বিদ্যুৎ কেন্দ্রের সম্মিলিত ক্ষমতা ১,৭৮০ মেগাওয়াট হবে। যদিও টিটিপিএস কেন্দ্রের নিকটবর্তী এনটিপিসি কানিহা কেন্দ্রের একযোগে সম্প্রসারণ পরিকল্পনার কারণে কয়লা সংযোগ এবং জমি অধিগ্রহণের প্রক্রিয়াটি মসৃণ হয়নি, তবে ২০১৭ সালের শেষদিকে কাজটি শুরু করার কথা বলা হয়। PrameyaNews7। "NTPC top boss urges employees to maintain performance momentum"। ২০১৬-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৩।  "NTPC- Talcher Thermal achieves highest generation in a single day"। The Economic Times। সংগ্রহের তারিখ ২০১৬-১১-২৫।  India, Press Trust of (২০১৬-১১-২৪)। "NTPC'S Talcher plant achieves highest generation in a day"। Business Standard India। সংগ্রহের তারিখ ২০১৬-১১-২৫।  তালচের তাপবিদ্যুৎ কেন্দ্র ওয়েব্যাক মেশিনে আর্কাইভকৃত ৮ জানুয়ারি ২০১৫ তারিখে
সিঙ্গাপুরের প্রশাসনিক অঞ্চল

সিঙ্গাপুরের প্রশাসনিক অঞ্চল হচ্ছে সিঙ্গাপুরের নগর পুনর্ন্নোয়ন কর্তৃপক্ষ কর্তৃক সিঙ্গাপুরের পরিকল্পনায় সহযোগিতা করতে নির্ধারিত সীমানার উপবিভাগ। সময়ের সাথে সাথে, অন্যান্য সরকারি সংস্থাও তাদের প্রশাসনিক কাজে সুবিধার জন্য পাঁচটি বিভাগের নীতি গ্রহণ করেছে, যেমন ২০০০ সালের আদমশুমারীতে করেছে সিঙ্গাপুর পরিসংখ্যান বিভাগ। এই অঞ্চলগুলি আরও ৫৫ টি পরিকল্পনা এলাকায় বিভক্ত করা হয়, যার মধ্যে দুটি অববাহিকা এলাকাও অন্তর্ভুক্ত। আয়তনের দিক থেকে বৃহত্তম অঞ্চলটি হচ্ছে পশ্চিমাঞ্চল, যার আয়তন ২০১২.৩ বর্গ কিমি। পশ্চিমাঞ্চল ২০১৮ সালে ৯৮২,৭৭৪ জন বাসিন্দা নিয়ে সবচেয়ে জনবহুল এলাকা ছিলো। কিছু সরকারি সংস্থা তাদের প্রয়োজনে এভাবে বিভক্ত করলেও, এই অঞ্চলগুলি প্রশাসনিকবিভাগ নয়। প্রশাসনিক প্রয়োজনে সিঙ্গাপুরকে পাঁচটি জেলাতে বিভক্ত করা হয়েছে এবং আরও উপবিভাগে ভাগ করা হয়েছে যেগুলো পরিষদ দ্বারা পরিচালিত যার প্রধান একজন মেয়র। এই উপবিভাগগুলি আঞ্চলিক উপবিভাগগুলি থেকে ভিন্ন। জেলাগুলির সীমা নির্ধারন নির্বাচনী সংস্কারে পরিবর্তন হলেও অঞ্চলগুলির সীমানা সময়ের সাথে সাথে স্থিতিশীল হয়। সিঙ্গাপুরের পরিকল্পনা অঞ্চল সিঙ্গাপুরের প্রশাসনিক বিভাগ "HistorySG - 1991 Concept Plan is unveiled"। National Library Board।  "Singapore Infopedia - Development guide plan"। National Library Board।  2018 City Population - statistics, maps and charts | SINGAPORE: Regions Retrieved February 11, 2019. নগর পুনর্ন্নোয়ন কর্তৃপক্ষ গুগল ম্যাপ
অ্যারোম্যাটিক হাইড্রোকার্বন

অ্যারোমেটিক শব্দটি গ্রিক শব্দ অ্যারোমা (Aroma) থেকে এসেছে। অ্যারোমেটিক নামকরনের পেছনে একটি কারণ রয়েছে। বিজ্ঞানীরা প্রথম যে অ্যারোমেটিক যৌগগুলো খুঁজে পেয়েছিলেন সেগুলো ছিল সুগন্ধিযুক্ত। আর সুগন্ধিযুক্ত কে ইংরেজিতে বলে aromatic বা aroma। আর তাই ঐ যৌগগুলোর গাঠনিক সংকেত এর মতো গাঠনিক সংকেত বিশিষ্ট সকল যৌগগুলোর নামই অ্যারোমেটিক রাখা হয়। অ্যারোমেটিক যৌগগুলোর মধ্যে সবচেয়ে পরিচিত হলো বেনজিন(C6H6), ন্যাপথ্যালিন(C10H8)এবং অ্যানথ্রাসিন(C14H10)^১।অ্যারোমেটিক যৌগগুলো সাধারণত 5, 6 অথবা 7 সদস্যের সমতলীয় যৌগ। অর্থাৎ হাইড্রোকার্বন গুলোকে একটি সুষম পঞ্চভূজ,ষড়ভুজ অথবা সপ্তভূজ দিয়ে গাঠনিক বন্ধন বোঝানো হয়। এ যৌগগুলোতে একান্তর দ্বিবন্ধন থাকে।অর্থাৎ একটি একক বন্ধনের পরে একটি দ্বিবন্ধন থাকে। অ্যারোমেটিক যৌগে কখনো ত্রিবন্ধন ব্যবহৃত হয় না।সকল অ্যারোমাটিক যৌগগুলোকে হাকেল নীতি অনুসারে (4n+2) সংখ্যক সঞ্চারণশীল পাই ইলেক্ট্রন যৌগ দ্বারা চিহ্নিত করা যায়।এছাড়া কিছু ব্যতিক্রম ছাড়া সকল অ্যারোমাটিক যৌগগুলোকে এদের সাধারণ সঙ্কেত দ্বারা প্রকাশ করা যায়।সেটি হলো (C4r+2H2r+4) যেখানে r=বলয় সংখ্যা। তবে সকল অ্যারোমেটিক যৌগ এরোমেটিক হাইড্রোকার্বন নয় কেননা অ্যারোমেটিক হাইড্রোকার্বন হতে হলে সেটিকে হাইড্রোজেন ও কার্বন দিয়ে গঠিত হতে হবে তবে এর মধ্যে যদি কার্বন এবং হাইড্রোজেন বাদে অন্য কোন মৌল যেমন অক্সিজেন বা অন্য কোনো মৌল থাকে তবে সে ক্ষেত্রে অ্যারোমেটিক যৌগের সকল শর্ত পূরণ করলেও সেটিকে আরোমেটিক হাইড ওকার্বন বলা যাবে না ।
জিমি ক্যামেরন

ফ্রান্সিস জেমস ক্যামেরন (ইংরেজি: Jimmy Cameron; জন্ম: ২২ জুন, ১৯২৩ - মৃত্যু: ১০ জুন, ১৯৯৪) জ্যামাইকার কিংস্টন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৪৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন জিমি ক্যামেরন। ১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত জিমি ক্যামেরনের প্রথম-শ্রেণীর খেলোয়াড়ী জীবন চলমান ছিল। জিমি ক্যামেরন ডানহাতে মাঝারিসারি কিংবা নিচেরসারিতে ব্যাটিংয়ে নামতেন। ডানহাতে অফ ব্রেক বোলিং করতে পারতেন তিনি। প্রথম-শ্রেণীর খেলোয়াড়ী জীবন বেশ বৈচিত্র্যময় ছিল তার। মাত্র ২১টি প্রথম-শ্রেণীর ক্রিকেট খেলায় অংশ নিয়েছেন তিনি। তন্মধ্যে ১৪টি খেলাই ১৯৪৮-৪৯ মৌসুমে ভারত, পাকিস্তান ও সিলন সফরে হয়েছিল। অন্য চারটি ১৯৫৪ সালে ইংল্যান্ড যাবার পথে কানাডা সফরে খেলেছিলেন তিনি। এক সময়ে কানাডায় অধ্যয়ন করেছেন। জ্যামাইকার পক্ষে মাত্র দুইটি প্রথম-শ্রেণীর ক্রিকেট খেলায় অংশগ্রহণের পর ভারত গমনের জন্যে মনোনীত হন। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১০ নভেম্বর, ১৯৪৮ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৪ ফেব্রুয়ারি, ১৯৪৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি। টেস্ট ক্রিকেটে অভিষেক ঘটা খেলাটি তার নিজস্ব পঞ্চম প্রথম-শ্রেণীর ক্রিকেট খেলা ছিল। ঐ সিরিজে উচ্চ রান সংগ্রহের খেলায় ব্যাটসম্যানদের আধিপত্য লক্ষ্য করা যায়। প্রায়শই ওয়েস্ট ইন্ডিয়ান ফাস্ট বোলিং উপেক্ষিত হয়। ক্যামেরন নিচেরসারিতে ব্যাটিংয়ে নামতেন ও বিকল্প বোলার হিসেবে ব্যবহৃত হতেন। বোম্বেতে অনুষ্ঠিত দ্বিতীয় টেস্টে অপরাজিত ৭৫ রানের ইনিংস খেলে দলকে উপর্যুপরি ৬০০ রানের অধিক রানে স্ফীত করতে অংশ নেন। পাঁচ টেস্টের সবকটিতেই অংশ নিয়ে মাত্র তিন উইকেট পেয়েছিলেন তিনি। এ সফর শেষে পরবর্তী পাঁচ বছর প্রথম-শ্রেণীর খেলা থেকে দূরে সরে থাকেন জিমি ক্যামেরন। এরপর ১৯৫৯-৬০ মৌসুমে জ্যামাইকার পক্ষে আর একটিমাত্র প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলার বাইরে অধিকাংশ খেলাই ইংল্যান্ডের লীগ ক্রিকেটে খেলেছেন। জিমি ক্যামেরনের জ্যেষ্ঠ ভ্রাতা জন ক্যামেরন ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছিলেন এবং জ্যামাইকা, সমারসেট ও কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। তাদেরই পিতা জন যোসেফ ক্যামেরন জ্যামাইকার প্রতিনিধিত্ব করেন ও ১৯০৬ সালে ওয়েস্ট ইন্ডিজের সদস্যরূপে প্রথমবারের মতো দলকে নিয়ে ইংল্যান্ড সফরে যান। ১০ জুন, ১৯৯৪ তারিখে ৭০ বছর বয়সে জ্যামাইকার কিংস্টন এলাকায় জিমি ক্যামেরনের দেহাবসান ঘটে। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ২৩ জানুয়ারি ২০২০।  "West Indies – Test Bowling Averages"। ESPNCricinfo। সংগ্রহের তারিখ ২৩ জানুয়ারি ২০২০।  বার্টি ক্লার্ক ডেনিস অ্যাটকিনসন ওয়েস্ট ইন্ডিয়ান টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে জিমি ক্যামেরন (ইংরেজি) ক্রিকেটআর্কাইভে জিমি ক্যামেরন (সদস্যতা প্রয়োজনীয়) (ইংরেজি)
২৫নং ওয়ার্ড, ঢাকা উত্তর সিটি কর্পোরেশন

ডিএনসিসি ওয়ার্ড নং-২৫ ঢাকা উত্তর সিটি করপোরেশনের একটি প্রশাসনিক ওয়ার্ড। ঢাকা উত্তর সিটি কর্পোরেশনের এর অঞ্চল-৩ এর অধীনে ওয়ার্ড নং-২৫ অবস্থিত। সংযুক্ত ঢাকা সিটি কর্পোরেশনের অধীনে এই ওয়ার্ড নং ছিল- ৩৮, যা এখন বিলুপ্ত।। ওয়ার্ডটি বাংলাদেশ জাতীয় সংসদের ঢাকা ১২ আসনের অন্তর্গত। বর্তমানে ডিএনসিসি ওয়ার্ড নং-২৫ এর ১ ফেব্রুয়ারি ২০২০ সালে নব নির্বাচিত কাউন্সিলর আবদুল্লাহ আল মঞ্জুর এবং সংরক্ষিত মহিলা আসন-৯ এর (ওয়ার্ড নং-২৪,২৫,৩৫) পূন নির্বাচিত কাউন্সিলর নাজমুন নাহার হেলেন। ওয়ার্ডটির আয়তন ১.২১৮ বর্গ কি.মি.। ওয়ার্ডটির আওতাধীন এলাকাসমূহঃ পশ্চিম নাখালপাড়া পূর্ব নাখালপাড়া শাহীনবাগ আরজতপাড়া তেজগাঁও সিভিল এভিয়েশন এলাকা এলেনবাড়ি এলাকা নির্বাচনের ফলাফল "ঢাকা উত্তর সিটি কর্পোরেশন"। www.dncc.gov.bd। সংগ্রহের তারিখ ২০২০-০১-২৬।  "Councillor Ward No=25"।  অজানা প্যারামিটার |ওয়েবসইট= উপেক্ষা করা হয়েছে (সাহায্য); অজানা প্যারামিটার |সংগ্রহের তারিখ= উপেক্ষা করা হয়েছে (সাহায্য) "দেখার জন্য লগ ইন বা সাইন আপ করুন"। www.facebook.com। সংগ্রহের তারিখ ২০২৩-১২-২৬।  "সিংহভাগ কাউন্সিলর পদে আওয়ামী লীগের জয়"। দৈনিক ইত্তেফাক। ৩০ এপ্রিল ২০১৫। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।  "ঢাকা উত্তরে কাউন্সিলর পদে বিজয়ীদের তালিকা"। সংগ্রহের তারিখ ২০২০-০৮-২১।  ঢাকা প্রবেশদ্বার
উমা বসু

উমা বসু (হাসি) (২২ শে জানুয়ারি ১৯২১ - ২২ শে জানুয়ারি ১৯৪২) বাংলার সঙ্গীত জগতের এক অবিস্মরণীয় সঙ্গীত শিল্পী। তিনি আচার্য দিলীপকুমার রায়, ভীষ্ম‌দেব চ‌ট্টোপাধ্যায়দের সু‌যোগ্যা ছাত্রী‌। তিনি কলকাতার প্রভা বসু (মিত্র) এবং ধরণী বসুর কন্যা। পিতা ধরণীকুমার ছিলেন খ্যাতনামা স্থপতি এবং কলকাতা পৌরসভার কাউন্সিলর। গানের জগতে প্রথম জীবনে হরেন্দ্রনাথ চট্টোপাধ্যায়ের কাছে সঙ্গীত শিক্ষা করেন। পরবর্তী কালে দিলীপকুমার রায়ের সংস্পর্শে তার সঙ্গীত-প্রতিভা পূৰ্ণমাত্রায় বিকশিত হয়। হায়দ্রাবাদের স্যার আকবর হায়দরির সভাকবি আমজদের গজল গেয়ে তিনি দক্ষিণ ভারতে প্ৰভূত জনপ্রিয়তা অর্জন করেন। দিলীপকুমারের ব্যবস্থাপনায় ভীষ্মদেব চট্টোপাধ্যায়ের কাছে গান শিখে তার কণ্ঠ আরও পরিশীলিত হয় এবং সমগ্ৰ ভারতে তিনি অনন্য সাধারণ কণ্ঠশিল্পীরূপে পরিচিত হন। ১৩ বছর বয়সে গাওয়া রবীন্দ্রনাথের দুটি গান সেই ভাল, সেই ভাল এবং তোমার সুর শুনায়ে যে ঘুম ভাঙ্গাও দিনেন্দ্রনাথ ঠাকুরের তত্ত্বাবধানে রেকর্ড করা হয়। দিলীপকুমারের রচিত ও সুরারোপিত গানগুলি শিখে তা প্রায় সবই রেকর্ড করে গেছেন। মহাত্মা গান্ধী তার সঙ্গীতে মুগ্ধ হয়ে তাকে ‘নাইটিঙ্গেল অব বেঙ্গল’ নামে আখ্যা দেন। ওস্তাদ ফৈয়াজ খাঁ, স্বনামধন্য গায়িকা তথা বাইজী কেশরীবাঈ ও মোতিবাঈয়ের কাছেও তিনি উচ্চ প্রশংসা পান। ২১ বছর বয়সে ১৯৪২ সালে ২২শে জানুয়ারি তার মৃত্যু হয়। আজ ফাগুনের প্রথম দিনে (১৯৩৮) আকাশের চাঁদ মাটির ফুলেতে (১৯৪৩) রূপে বর্ণে গন্ধে (১৯৪০) কে তোমারে জানাতে পারে (১৯৪৩) জীবনে মরণে এসো (১৯৪০) চাঁদ কাহে চামেলি গো হে নিরুপমা (১৯৩৮) ঝরানো পাতার পথে (১৯৩৮) নীল পরী (১৯৪০) আঁধারের দরেই গাঁথা (১৯৪১) প্রকৃতির ঘোমটাখানি খোল (১৯৩৭) তোমায় গুণী জেনো শুনি (১৯৩৭) রাঙাজবায় কাজকি মা তোরে (১৯৪৩) মন তুমি কৃষী কাজ জানো না (১৯৩৭) নির্ঝরিনী (১৯৪০) আজি তোমার কাছে ভাসিয়া জেয়ে (১৯৩৭) ও আমার মন ভোলানো (১৯৩৯) মোধু মুরালি বাজে (১৯৪০) সংসদ বাঙালি চরিতাভিধান, প্রথম খণ্ড, পঞ্চম সংস্করণ, তৃতীয় মুদ্রণ, পৃষ্ঠা: ১০০ - ISBN 978-81-7955-135-6
মহম্মদ শরিফ

মহম্মদ শরিফ, যিনি শরিফ চাচা নামে পরিচিত, ভারতের উত্তরপ্রদেশের একজন বাইসাইকেল মেকানিক ও সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন। মহম্মদ শরিফের বড় ছেলে মহম্মদ রইস খান ১৯৯২ সালে সুলতানপুর যাওয়ার পথে খুন হয়েছিলেন। তার বেওয়ারিশ লাশ পড়ে ছিল রাস্তায়। এটি পশুদের পেটের খোরাকে পরিণত হয়েছিল। এই ঘটনার পর মহম্মদ শরিফ বেওয়ারিশ লাশের শেষকৃত্য সম্পাদনের দায়িত্ব গ্রহণ করেন। তিনি বেওয়ারিশ লাশের সন্ধানে থানা, হাসপাতাল, রেলওয়ে স্টেশন ও মর্গে যেয়ে থাকেন। ৭২ ঘণ্টার মাঝে বেওয়ারিশ লাশের দাবি নিয়ে কেউ না আসলে পুলিশ সেই লাশ তার কাছে সমর্পণ করে। তিনি অনেকবার আর্থিকভাবে বাধার সম্মুখীন হলেও তিনি তার কাজ থেকে বিরত হন নি। মহম্মদ শরিফ লাশের ধর্মানুসারে প্রতিটি লাশের শেষকৃত্য সম্পাদন করে থাকেন। তিনি ফৈজাবাদ ও এর আশেপাশের এলাকার ২৫,০০০ এরও বেশি লাশের শেষকৃত্য সম্পাদন করেছেন তিনি। তিনি সত্যমেভ জয়তে অনুষ্ঠানেও উপস্থিত হয়েছিলেন। মহম্মদ শরিফ সমাজসেবায় অবদানের জন্য তিনি ২০২০ সালে পদ্মশ্রী লাভ করেন। "Padma for Sharif Chacha: UP's unsung hero"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Ayodhya: Meet Padam Shri awardee Mohammad Sharif, who performed last rites of 25,000 unclaimed bodies"। Times Now। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "From Arun Jaitley to Karan Johar: Here's full list of Padma Vibhushan, Padma Bhushan, Padma Shri awardees 2020"। Deccan Herald। ২৫ জানুয়ারি ২০২০। সংগ্রহের তারিখ ২৬ জানুয়ারি ২০২০।  "With no Religious Bias, Mohd Sharif Has Cremated 25000 Unclaimed Bodies"। News18। ২৭ ফেব্রুয়ারি ২০১৭। সংগ্রহের তারিখ ২৬ জানুয়ারি ২০২০।  "Muslim bhajan singer, 'Langar Baba', Sundarban doctor among Padma award winners"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Republic Day 2020: Unsung heroes in Padma Shri award list"। Deccan Herald। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Sharif Chacha's Padma has special significance"। Outlook। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Full list of 2020 Padma awardees"। The Hindu। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Padma Awards announced; posthumous honour for Arun Jaitley, Sushma Swaraj"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।